|  |  |
| --- | --- |
| **Ime projekta** | **Solidarnost-Enakost-Istost** |
| **Podatki o nevladni oz. humanitarni organizaciji** | **Mirovni inštitut – inštitut za sodobne družbene in politične študije**  Metelkova 6, 1000 Ljubljana  01 234 77 20  [info@mirovni-institut.si](mailto:info@mirovni-institut.si)  [www.mirovni-institut.si](http://www.mirovni-institut.si) |
| **Odgovorna oseba** | Dr. Iztok Šori, direktor  Dr. Lana Zdravković, koordinatorka projekta |
| **Čas izvedbe** | 1. 4. 2019 – 5. 11. 2019 |
| **Kratek opis in povzetek rezultatov projekta** | **Priprave na izvedbo delavnic**  Objava info o projektu in delavnicah na MI spletni strani (http://www.mirovni-institut.si/projekti/solidarnost-enakost-istost/); obveščanje srednjih šol po Sloveniji o izvedbi projekta po e-mailu ter dogovor o izvedbi z zainteresiranimi; komunikacija z migranti/-kami, ki so sodelovali pri izvedbi delavnic na šolah, vsebinsko in terminsko usklajevanje z vsemi vključenimi v izvedbo delavnic; priprava učnih in drugih gradiv za uporabo na delavnicah ter evalvacijskih vprašalnikov (pred in po delavnici) za dijake/-inje; priprava terminskega načrta in koordinacija vseh sodelavcev (sodelavci MI, migranti/begunci, prostovoljci, aktivisti).  **Izvajanje delavnic in pedagoških aktivnosti**  Izvedba 20 dvournih delavnic v 8 mestih s 346 dijakov/-inj; priprava evalvacijskih poročil.  **Evalvacija delavnic**  Evalvacija dijakov/-inj: analiza vprašalnikov, ki so jih dijaki/-nje izpolnjevali pred in po delavnici; evalvacija izvajalcev/-k: analiza poročil, ki so jih o delavnicah pisali izvajalci/-ke ter prostovoljci/-ke; strokovna evalvacija: stalno strokovno spremljanje projekta.  **Mentoriranje prostovoljcev/-k**  Obvezno študijsko prakso sta opravljala dva prostovoljca/-ki, ki sta bila vključena v pripravo delavnic, njihovo dokumentacijo in evalvacijo.  Z delavnicami Solidarnost - Enakost - Istost na Mirovnem inštitutu že več let kontinuirano izobražujemo in ozaveščamo srednješolke in srednješolce o migracijah. Gre za temo, ki sproža burne odzive in se je nekateri učitelji in učiteljice izogibajo. Naši izvajalci in izvajalke skupaj z migrantkami in migranti vstopajo v razrede odprto, z veliko entuziazma in strokovnosti ter zelo uspešno rušijo stereotipe in predsodke. Tako kot prejšnja leta so tudi letos šole kazale velik interes za delavnice, izjemno dobra pa je bila tudi evalvacija na podlagi vprašalnikov dijakov in dijakinj. Uporabljene so bile preizkušene metode in pristopi, ki jih na Mirovnem inštitutu nenehno izpopolnjujemo in prilagajamo kontekstu posamezne šole. Posebej velja izpostaviti visoko strokovno usposobljenost izvajalk in izvajalcev na področju migracij in njihove pedagoške izkušnje. |
| **Celotna vrednost projekta** | 11.178 EUR |
| **Odobrena sredstva Urada za komuniciranje** | 8.942 EUR |
| **Vrednost prostovoljskega dela** | 600,00 EUR |